Planul UE pentru a-l combate pe Trump, dacă va câștiga alegerile din SUA: „Vom riposta rapid și vom lovi puternic” (Politico)
Dacă mă păcălești o dată, să-ți fie rușine! Dacă mă păcălești de două ori, să-mi fie mie rușine – aceasta pare să fie deviza Uniunii Europene, care se pregătește pentru un război comercial împotriva lui Donald Trump ce ar avea o miză uriașă, în cazul în care fostul președinte american va câștiga un al doilea mandat la Casa Albă, scrie Politico. Liderii din Europa și-au învățat lecția din primul mandat al lui Trump și sunt acum mai uniți și mai determinați ca niciodată să îi țină piept, potrivit mai multor diplomați și oficiali importanți de la Bruxelles și din alte capitale europene.